**แบบฟอร์มส่งบทคัดย่อประเภท Oral Poster นวัตกรรม และสิ่งประดิษฐ์**

**บทคัดย่อ**

**1. ชื่อเรื่อง :** ผลการประยุกต์ใช้โปรแกรมนัดฉีดยาต่อเนื่องในผู้ป่วยนัด พิษสุนัขบ้าและบาดทะยัก

**2. รายชื่อผู้วิจัย :** นายวุฒิชัย นาชัยลาน, นายศักรินทร์ ศรีนาแพง

**3. หน่วยงาน :** โรงยาบาลซ้องชัย

**4. ที่มาและความสำคัญของปัญหา :** ผู้ป่วยที่สัมผัสสุนัข หรือถูกสุนัขกัดเป็นจำนวนเพิ่มขึ้นอย่างรวดเร็ว แม้กระทั่งการสัมผัสสัตว์ เลี้ยงลูกด้วยนมหรือ การมีบาดแผลต่างๆ ที่ต้องได้รับการรักษาด้วยการฉีดวัคซีนบาดทะยัก โดยเฉพาะอย่างยิ่งผู้ที่ต้องได้รับการฉีดวัคซีนเหล่านี้อย่างต่อเนื่อง จำเป็นอย่างยิ่งที่จะต้องมีการนัด เพื่อให้ผู้ป่วยมาฉีดยาตรงตามนัดเพื่อเพิ่มประสิทธิภาพของวัคซีน ให้มีภูมิคุ้มกันตรงตาม ข้อบ่งชี้ของวัคซีนแต่ละตัว ดังนั้น หน่วยงานอุบัติเหตุฉุกเฉิน โรงพยาบาลฆ้องชัย จึงได้เห็นความสำคัญของการเขียนโปรแกรมนัดหมายที่มีประสิทธิภาพ เป็นประโยชน์แก่เจ้าหน้าที่ผู้ให้บริการ และสามารถให้การนัดหมายสะดวกรวดเร็ว มีประสิทธิภาพ เหมาะสมกับสภาพการณ์ในปัจจุบันที่ต้องการความรวดเร็ว ถูกต้องแม่นยำโดยใช้สื่อเทคโนโลยีที่ทันสมัยเข้ามาช่วย

**5. วัตถุประสงค์ :** เพื่อให้การนัดฉีดยาในผู้ป่วยที่ต้องได้รับวัคซีนพิษสุนัขบ้า หรือ วัคซีนบาดทะยัก มีความถูกต้อง รวดเร็ว สะดวก ในการปฏิบัติงานของเจ้าหน้าที่ผู้ออกใบนัด ผู้ป่วยได้รับการนัดอย่างมีประสิทธิภาพ

**6. ระบียบวิธีวิจัย :** การศึกษาครั้งนี้เป็นการศึกษาแบบ เชิงพรรณา หรือเชิงบรรยาย (Descriptive Research) โดยการนำข้อมูลของผู้ป่วยที่มารับบริการฉีดวัคซีนตามนัด มาวิเคราะห์ในรูปแบบเชิงสถิติ แล้วนำมาวิเคราะห์ถึงความสัมพันธ์ ของการประยุกต์ใช้โปรแกรมนัดวัคซีนพิษสุนัขบ้า และบาดทะยัก ว่ามีผลอย่างไรในการให้บริการนัดแก่ผู้ป่วย

**7. ผลการศึกษา :** จากรายงานสรุปผู้มารับบริการโดยการใช้โปรแกรมนัดฉีดยาต่อเนื่องในผู้ป่วยนัด วัคซีนพิษสุนัขบ้ามาใช้บริการตรงตามนัดทั้งหมด 147 คน คิดเป็นเปอร์เซ็นต์ 99.32 % ไม่มาฉีดตรงตามนัด 1 ราย คิดเป็น ร้อยละ 0.67และการนัดฉีดวัคซีนป้องกันบาดทะยักพบว่าในผู้ป่วยที่มาฉีดวัคซีนบาดทะยัก ตามนัด พบว่ามาตรงตามนัดทุกราย คิดเป็น 100 %

**8. สรุปผลการศึกษา :** ผลการศึกษาพบว่าผลของการประยุกต์ใช้โปรแกรมนัดฉีดยาต่อเนื่องในผู้ป่วยนัด พิษสุนัขบ้าและบาดทะยัก ในหน่วยงานอุบัติเหตุฉุกเฉินมีผลสัมฤทธิ์ดีเยี่ยม คิดเป็นร้อยละ 99.32 % และยังพบว่าผลสัมฤทธิ์ในการนัดวัคซีนบาดทะยักมีค่าเท่ากับ 100 % ซึ่งทำให้วิเคราะห์ได้ว่าการประยุกต์ใช้โปรแกรมที่เขียนขึ้นเพื่ออำนวยความสะดวกแก่เจ้าหน้าที่และผู้มารับบริการ มีค่าในระดับที่ดีเยี่ยมเหมาะแก่การนำมาใช้ประโยชน์ในหน่วยงานและองค์กร เป็นอย่างมาก